Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen liitettävän, Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan allekirjoittamisesta Euroopan unionin ja sen jäsenvaltioiden puolesta sekä pöytäkirjan väliaikaisesta soveltamisesta /* COM/2013/0530 final - 2013/0254 (NLE) */





PERUSTELUT 1. EHDOTUKSEN TAUSTA Kroatian tasavalta, jäljempänä ’Kroatia’, liittyy Euroopan unioniin 1. heinäkuuta 2013. Neuvosto valtuutti 14. syyskuuta 2012 komission neuvottelemaan Euroopan yhteisön ja sen jäsenvaltioiden sekä San Marinon tasavallan, jäljempänä ’San Marino’, yhteistyöstä ja tulliliitosta tehdyn sopimuksen[1], jäljempänä ’sopimus’, mukauttamisesta pöytäkirjalla Euroopan unionin laajentumisen vuoksi Kroatian sopimuspuoleksi tulon osalta. 2. EHDOTUKSEN OIKEUDELLINEN SISÄLTÖ Sopimus tuli voimaan 1. huhtikuuta 2002, ja sitä on muutettava siten, että Kroatiasta tulee sen sopimuspuoli. Komissiolle 14. syyskuuta 2012 annettujen valtuuksien mukaisesti neuvottelut sopimukseen liitettävästä pöytäkirjasta on saatu päätökseen San Marinon kanssa. Ehdotetun toimen lyhyt kuvaus Ehdotus koostuu ehdotuksesta neuvoston päätökseksi sopimukseen liitettävän pöytäkirjan (liitteessä) allekirjoittamisesta Euroopan unionin ja sen jäsenvaltioiden puolesta sekä sen väliaikaisesta soveltamisesta Kroatian osallistumiseksi sopimuspuolena kyseiseen sopimukseen sen liityttyä Euroopan unioniin. Oikeusperusta Euroopan unionin toiminnasta tehty sopimus ja erityisesti sen 218 artiklan 5 kohta yhdessä sen 218 artiklan 3 ja 4 kohdan kanssa; sopimus Kroatian liittymisestä Euroopan unioniin[2]; sekä asiakirja Kroatian liittymisestä[3] ja erityisesti sen 6 artiklan 2 kohdan toinen alakohta. Sääntelytavan valinta Euroopan unionin toiminnasta tehdyn sopimuksen 218 artiklan 5 kohdan nojalla neuvosto tekee päätöksen, jolla annetaan lupa sopimuksen allekirjoittamiseen ja tarvittaessa sen väliaikaiseen soveltamiseen ennen sen voimaantuloa. Tämä on asiaa koskeva päätösehdotus. Suhteellisuus Ehdotus on suhteellisuusperiaatteen mukainen, koska sen vaikutukset rajoittuvat siihen, mikä on ehdottoman välttämätöntä Kroatian sopimuspuoleksi tulon osalta sen liityttyä Euroopan unioniin. 2013/0254 (NLE) Ehdotus NEUVOSTON PÄÄTÖS Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen liitettävän, Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan allekirjoittamisesta Euroopan unionin ja sen jäsenvaltioiden puolesta sekä pöytäkirjan väliaikaisesta soveltamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 ja 352 artiklan yhdessä 218 artiklan 5 kohdan ja 8 kohdan toisen alakohdan kanssa, ottaa huomioon asiakirjan Kroatian liittymisestä[4] ja erityisesti sen 6 artiklan 2 kohdan toisen alakohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto valtuutti 14. syyskuuta 2012 komission aloittamaan neuvottelut San Marinon tasavallan kanssa Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehdyn sopimuksen[5] mukauttamisesta neuvottelemalla Kroatian osallistumista sopimuspuolena kyseiseen sopimukseen sen Euroopan unioniin liittymisen vuoksi koskevasta pöytäkirjasta. (2) Komissio neuvotteli sopimukseen liitettävästä pöytäkirjasta, ja neuvottelut saatiin hiljattain päätökseen. (3) Pöytäkirja olisi allekirjoitettava Euroopan unionin puolesta sillä varauksella, että sen tekeminen saatetaan myöhemmin päätökseen. (4) Kroatian tulevan unioniin liittymisen vuoksi ja jotta voidaan varmistaa sen osallistuminen sopimukseen sopimuspuolena sen liittymispäivästä lähtien, sopimuksen pöytäkirjaa olisi sovellettava väliaikaisesti mainitusta päivästä, ON HYVÄKSYNYT TÄMÄN PÄÄTÖKSEN: 1 artikla Annetaan valtuutus allekirjoittaa Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen liitettävä, Kroatian osallistumista sopimuspuolena kyseiseen sopimukseen sen Euroopan unioniin liittymisen vuoksi koskeva pöytäkirja unionin ja sen jäsenvaltioiden puolesta sillä varauksella, että mainitun pöytäkirjan tekeminen saatetaan päätökseen. Pöytäkirjan teksti on tämän päätöksen liitteenä. 2 artikla Neuvoston pääsihteeristö laatii valtakirjan, jossa neuvottelijan nimeämä henkilö / nimeämät henkilöt valtuutetaan allekirjoittamaan pöytäkirja sillä varauksella, että pöytäkirjan tekeminen saatetaan päätökseen. 3 artikla Sillä varauksella, että pöytäkirjan tekeminen saatetaan päätökseen, ja siihen asti, kunnes se tulee voimaan, pöytäkirjaa sovelletaan väliaikaisesti sen 5 artiklan mukaisesti siitä päivästä lähtien, kun Kroatia liittyy unioniin. 4 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITE PÖYTÄKIRJA Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen Kroatian tasavallan osallistumisesta sopimuspuolena kyseiseen sopimukseen sen Euroopan unioniin liittymisen vuoksi BELGIAN KUNINGASKUNTA, BULGARIAN TASAVALTA, TŠEKIN TASAVALTA, TANSKAN KUNINGASKUNTA, SAKSAN LIITTOTASAVALTA, VIRON TASAVALTA, IRLANTI, HELLEENIEN TASAVALTA, ESPANJAN KUNINGASKUNTA, RANSKAN TASAVALTA, ITALIAN TASAVALTA, KROATIAN TASAVALTA, KYPROKSEN TASAVALTA, LATVIAN TASAVALTA, LIETTUAN TASAVALTA, LUXEMBURGIN SUURHERTTUAKUNTA, UNKARIN TASAVALTA, MALTAN TASAVALTA, ALANKOMAIDEN KUNINGASKUNTA, ITÄVALLAN TASAVALTA, PUOLAN TASAVALTA, PORTUGALIN TASAVALTA, ROMANIA, SLOVENIAN TASAVALTA, SLOVAKIAN TASAVALTA, SUOMEN TASAVALTA, RUOTSIN KUNINGASKUNTA JA ISON-BRITANNIAN JA POHJOIS-IRLANNIN YHDISTYNYT KUNINGASKUNTA, ja EUROOPAN UNIONI sekä SAN MARINON TASAVALTA, jotka ottavat huomioon Euroopan yhteisön ja sen jäsenvaltioiden ja San Marinon tasavallan yhteistyöstä ja tulliliitosta 16 päivänä joulukuuta 1991 tehdyn sopimuksen, jäljempänä ’sopimus’, joka tuli voimaan 1 päivänä huhtikuuta 2002, ottavat huomioon Kroatian tasavallan liittymisen Euroopan unioniin 1 päivänä heinäkuuta 2013, katsovat, että Kroatian tasavallasta tulee sopimuksen sopimuspuoli, OVAT SOPINEET SEURAAVAA: 1 artikla Kroatian tasavallasta tulee sopimuksen sopimuspuoli. 2 artikla Tämä pöytäkirja on erottamaton osa sopimusta. 3 artikla 1. Sopimuspuolet hyväksyvät tämän pöytäkirjan omia menettelyjään noudattaen. 2. Osapuolet ilmoittavat toisilleen näiden menettelyjen päätökseen saattamisesta. Hyväksymisasiakirjat talletetaan Euroopan unionin neuvoston pääsihteeristön huostaan. 4 artikla Tämä pöytäkirja tulee voimaan viimeisen hyväksymisasiakirjan tallettamispäivää seuraavan kuukauden ensimmäisenä päivänä. 5 artikla Tätä pöytäkirjaa sovelletaan väliaikaisesti 1 päivästä heinäkuuta 2013. 6 artikla Sopimuksen ja sen liitteinä olevien julistusten tekstit laaditaan kroaatin kielellä. Ne ovat tämän pöytäkirjan liitteinä ja ne ovat yhtä todistusvoimaisia kuin tekstit, jotka on laadittu muilla sopimuksen ja sen liitteinä olevien julistusten kielillä. 7 artikla Tämä pöytäkirja laaditaan kahtena kappaleena bulgarian, englannin, espanjan, hollannin, iirin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen. Tehty [Brysselissä] [……] päivänä […] vuonna kaksituhattakolmetoista. [ ... ] Jäsenvaltioiden puolesta [ ... ] Euroopan unionin puolesta [ ... ] San Marinon tasavallan puolesta [ ... ] [1] EYVL L 84, 28.3.2002, s. 43. [2] EUVL L 112, 24.4.2012, s. 10. [3] EUVL L 112, 24.4.2012, s. 21. [4] EUVL L 112, 24.4.2012, s. 21. [5] EYVL L 84, 28.3.2002, s. 43.